කටුගස්තොට - හපුගොඩ ප්‍රදේශයේදී රිය අනතුරකින් මිය ගිය පුද්ගලයෙකුගේ මළ සිරුර ඊයේ සවස යළි ගොඩ ගත්තා.ඒ, මිය ගිය දිල්ශාන් චාමර නැමැති 29 හැවිරිදි පුද්ගලයාගේ පියා මරණය සැක සහිත කළ පැමිණිල්ලකට අනුවයි.මූලික පරීක්ෂණවලදී ඔහු රිය අනතුරකින් මිය ගිය බව සදහන් වී තිබුණා.ඒ අනුව මහනුවර ප්‍රධාන මහේස්ත්‍රාත්වරයා හමුවේ ඊයේ ගොඩගත් දේහය පිළිබද දෙවන පශ්චාත් මරණ පරීක්ෂණය කොළඹ ප්‍රධාන අධිකරණ නිලධාරීවරයා විසින් සිදුකිරීමට නියමිතව තිබෙනවා.